বঙ্গে অনুপ্রবেশ নিয়ে বিরাট মন্তব্য অমিত শাহের!

‘ওয়েবডেস্ক- সীমান্তে অনুপ্রবেশ (Border Infiltration) নিয়ে বার বার কেন্দ্র সরকারকে (Central Government) আক্রমণ শানিয়েছেন মুখ্যমন্ত্রী মমতা বন্দ্যোপাধ্যায় (Cm Mamata Banerjee)। এবার কার্যত সেই কথা মেনেই নিলেন স্বরাষ্ট্রমন্ত্রী অমিত শাহ (Amit Shah)। তবে কেন্দ্রের সেই ব্যর্থতাকে ঢাল করে মুখ্যমন্ত্রী মমতা বন্দ্যোপাধ্যায়ের উপরেই আক্রমণ শানালেন কেন্দ্রীয় মন্ত্রী। উলটে অমিত শাহ বলেন, গুজরাট, রাজস্থান, অসম, উত্তরপ্রদেশে অনুপ্রবেশ হয় না, এই গুলি সব বিজেপি শাসিত রাজ্য। কিন্তু বাংলায় অনুপ্রবেশকারীদের ভোটব্যাঙ্কের জন্য স্বাগত জানানো হয়। বিজেপি সরকার আসার পরে পশ্চিমবঙ্গ অনুপ্রবেশ মুক্ত হবে।

এক সংবাদ মাধ্যমকে দেওয়া সাক্ষাৎকারে এইভাবে অনুপ্রবেশ ইস্যুতে বাংলাকে নিশানা করে আক্রমণ শানালেন স্বরাষ্ট্রমন্ত্রী। অমিত শাহের কথায় সীমান্তে বহু প্রতিকূলতা রয়েছে। কাজেই সীমান্তের পরিস্থিতি অত সহজ নয়। উলটে তিনি, বাংলা সহ ঝাড়খণ্ডের দিকে অনুপ্রবেশ নিয়ে আঙুল তুলছেন।

অমিত শাহের প্রশ্ন, অনুপ্রবেশের পর সেই অনুপ্রবেশকারীরা যেখানে থেকে যাচ্ছে, সেখানে কেন নজরদারি চালানো হচ্ছে না? একটা গ্রামে নতুন কেউ এল আর স্থানীয় প্রশাসন কিছু জানবে না। একই সঙ্গে স্বরাষ্ট্রমন্ত্রীর হুঙ্কার, ২০২৬ এ বাংলায় মমতা সরকারকে উৎখাত করতে পারলেই অনুপ্রবেশ বন্ধ হবে।

আরও পড়ুন- সরকারি টাকা নয়ছয় করে ‘দীপোৎসব’, যোগীকে কটাক্ষ অখিলেশের

এখন প্রশ্ন উঠেছে সীমান্ত রক্ষার দায়িত্বে আছে বিএসএফ ও স্বরাষ্ট্রমন্ত্রকের দায়িত্বে। তবে কেন সেই সীমান্ত রক্ষা নিয়ে দায় এড়িয়ে যেতে চাইছে সরকার?

অমিত শাহের বক্তব্য, সীমান্ত এলাকায় প্রচুর নদীনালা, বনজঙ্গল, পাহাড় রয়েছে। সেখানে সব সময় ফেন্সিং লাগানো সম্ভব নয়। আবার ২৪ ঘণ্টা নজরদারিও করা যায় না। অনেক সময় চেক পোস্ট তৈরি তা ভেসে যায়। যারা বাংলাদেশ বা পাকিস্তান সিমান্তে গিয়েছেন, তাঁরা জানেন। লুটিয়েন্স দিল্লিতে বসে প্রশ্ন তোলা সহজ।”

দেখুন আরও খবর-